19.Барање 14-2470/1

Прашања:

* Колку е процентот или вкупен број на луѓе со македонско државјанство кои побарале азил во Европска Унија за периодот од 2018-2021 година?
* Кој е процентот или вкупен број на луѓе со македонско државјанство кои побарале азил во Германија за периодот од 2018-2021 година?
* Кој е вкупниот број на повратници од ЕУ (македонски државјани одбиени баратели на азил во Европска Унија кои се вратени во Р.С.Македонија за периодот од 2018-2021 година?
* Кој е процентот на повратници кои се доброволно (спогодбено) вратени, колкав е процентот на (присилно) депортирани назад во Р.С.Македонија за периодот од 2018-2021 година?
* Која е етничката структура (македонци, албанци, роми) од вкупниот број повратници од ЕУ кои се вратени во РСМ за период од 2018-2021 година?
* Која е демографската структура (мажи/жени/деца) од вкупниот број повратници од ЕУ за период од 2018 – 2021 година?
* Кое е државното тело/институција задолжено за спроведување на процесот на реадмисија на повратници од ЕУ?
* Која државна институција ја спроведува реинтеграцијата во РСМ на повратниците (македонски државјани одбиени баратели на азил во ЕУ?
* Дали постои програма за работа и реинтеграција на повратници?

Одговор:

* За прашањата под реден број од 1 до 6, Министерство за труд и социјална политика не е имател на информации и не располагаме со податок. Ве упатуваме за ова прашање да се обратите во Министерство за внатрешни работи и Државен завод за статистика.
* 7. Кое државно тело/институција задолжена за спроведување на процесот на реадмисија на повратниците од ЕУ?
* - По однос на ова прашање Министерство за внатрешни работи е носител на активноста во соработка координација со други институции кои се вклучуваат по потреба Министерство за надворешни работи, (Дипломатско конзуларно претставништво), Министерство за труд социјална политика, Министерство за здравство и Управа за водење на матична евиденција.
* 8. За прашањето под реден број 8 која гласи: „Која државна институција ја спроведува реинтеграцијата во РСМ на повратниците (македонски државјани одбиени баратели на азил во ЕУ“, Ве известуваме дека овие македонски државјани ги имаат истите права како сите македонски државјани и доколку имаат потреба за одредена услуга и или право се обраќаат до Центарот за социјална работа. Министерство за труд и социјална политика постапува доколку Министерството за надворешни работи или Дипломатско конзуларно претставништво (преку Министерство за надворешни работи) се обрати со известување или барање за постапување.
* 9. Постои Програма за помош и поддршка при реинтеграција на повратници во Република Македонија која е во согласност со реадмисионите договори, и истата е донесена во 2010 година, усвоена од Владата на Македонија. Во согласност со програмата, предвидено е креирање на Координативно тело за повратници кое ќе ја следи состојбата и истото е воспоставено, но истото не е активно извесен период.